**11. napirend**

**E L Ő T E R J E S Z T É S**

**Salföld Község Önkormányzata Képviselő-testületének**

 **2023. november 20-i nyilvános ülésére.**

**Tárgy:** A salfold.hu honlap kezelése

**Előterjesztő**: Fábián Gusztáv, polgármester

**Tisztelt Képviselő-testület!**

Az Önkormányzat 2012. október 24-én kötött szerződést a DOL Bt-vel a település honlapjának kezelésére, valamint 2014. március 13-án a közadattárral kapcsolatos feladatok ellátására.

Időközben az Önkormányzat „ASP” rendszerhez történt csatlakozásakor 2017-évben igényelte a települési portál szakrendszert. A szakrendszer vonatkozásában az Önkormányzat a Magyar Államkincstárral megállapodást kötött. A portál kezelése az Önkormányzati ASP szakrendszeren belül történik. A honlap az interneten megtalálható, noha ezidáig feltöltése nem történt meg. A honlapot a salfold.asp.lgov.hu oldalon lehet elérni, vagy a google keresőjén keresztül a „címlap Salföld” beírását követően jelenik meg.

A települési portálon keresztül komplett honlap szolgáltatás jelenik meg, melynek üzemeltetője a Magyar Államkincstár.

A Kincstár valamennyi településnek egységes honlapszerkezetet kínál, melyet tartalommal az Önkormányzatok töltenek fel. A jelenlegi honlapról a tartalmak átemelése a települési portálra megkezdődött, teljeskörűen december 31. napjáig készül el.

A portálon lehetőség nyílik a meghatározott adatok továbbítására a közadatkereső felé, mely a valóságban egy modul igénylésével történik. A Kincstár felé jelezni kell, hogy az Önkormányzat igényli a közadat modult, ebben az esetben a hozzáférést a Kincstár biztosítja. A portálon szükséges beállítások elvégzését követően feltöltött adatok egy jelölőnégyzet bepipálását követően a program által a portálon történő megjelenítéssel egyidőben továbbításra kerülnek a közadatra.

Mindezek alapján felmerül a jelenleg a honlap kezelésére hatályban levő szerződés fenntartása szükségességének vizsgálata.

Fentiek alapján kérem, hozzák meg döntésüket!

***Határozati javaslat:***

SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK

…./2023. (…) HATÁÉROZATA

***A salfold.hu honlap kezeléséről***

Salföld Község Önkormányzata Képviselő-testülete a salfold.hu honlap kezelésén

a) nem kíván változtatni

b) változtatni kíván. E feladatokat a 2024. január 1-jétől a Kővágóörsi Közös Önkormányzati Hivatal útján kívánja ellátni. A Képviselő-testület elhatározza a Dol Bt-vel a honlap kezelésére kötött szerződés 2024. január 1-jei hatállyal történő felmondását.

Felhatalmazza a polgármestert a szükséges intézkedések megtételére.

Felelős: Fábián Gusztáv, polgármester

Határidő: 2023. december 31.